smcproject/ml-wiki-sentences huggingface dataset:
പ്രധാനപ്പെട്ട മൂലകങ്ങളായ ലോഹങ്ങളെ സാമ്പത്തികമായി വേർതിരിച്ചെടുക്കാൻ കഴിയുന്ന ധാതുക്കളടങ്ങിയ പാറകളാണ് അയിര് .
ഒരു ധാതുവിൽനിന്ന്എളുപ്പത്തിലും വേഗത്തിലും ലാഭകരമായുംലോഹം വേർതിരിച്ചെടുക്കാൻകഴിയുന്നുവെങ്കിൽ അതിനെആലോഹത്തിന്റെ അയിര്എന്നുവിളിക്കുന്നു.
ചിത്രങ്ങൾ Iron ore (Banded iron formation) Manganese ore - psilomelane (size: 6.7 x 5.8 x 5.1 cm) Lead ore - galena and anglesite (size: 4.8 x 4.0 x 3.0 cm) Gold ore (size: 7.5 x 6.1 x 4.1 cm) അവലംബം
↑ Guilbert, John M. and Charles F. Park, Jr., The Geology of Ore Deposits, W. H. Freeman, 1986, p. 1 ISBN 0-7167-1456-6
അയിലൂർ മഹാദേവക്ഷേത്രം
പാലക്കാട് ജില്ലയിൽ ചിറ്റൂർ താലൂക്കിൽ നെമ്മാറയ്ക്കടുത്ത് അയിലൂർ ഗ്രാമത്തിൽ, ഭാരതപ്പുഴയുടെ ഉപപോഷകനദിയായ അയിലൂർപ്പുഴയുടെ കരയിൽ സ്ഥിതിചെയ്യുന്ന പുരാതനമായ ക്ഷേത്രമാണ് അയിലൂർ മഹാദേവക്ഷേത്രം .
പാർവ്വതീസമേതനായ പരമശിവൻ പ്രതിഷ്ഠയായുള്ള ഈ ക്ഷേത്രത്തിൽ ഉപദേവതകളായി ഗണപതി , സുബ്രഹ്മണ്യൻ , അയ്യപ്പൻ , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
ഐതിഹ്യമനുസരിച്ച് തൃപ്പല്ലാവൂർ , തൃപ്പാളൂർ എന്നീ ക്ഷേത്രങ്ങളിലെയും ഇവിടത്തെയും പ്രതിഷ്ഠകൾ നടത്തിയത് ഖരൻ എന്ന അസുരനാണ്.
ഖരൻ ഈ തന്റെ വലതുകയ്യിലിരുന്ന ശിവലിംഗം തൃപ്പാളൂരും, ഇടതുകയ്യിലിരുന്ന ശിവലിംഗം അയിലൂരും പല്ലുകൊണ്ട് കടിച്ചുപിടിച്ച ശിവലിംഗം തൃപ്പല്ലാവൂരും കുടിയിരുത്തി എന്നാണ് വിശ്വാസം.
തുലാമാസത്തിലെ അമാവാസി ദിവസം ആറാട്ടായി നടക്കുന്ന എട്ടുദിവസത്തെ ഉത്സവം, ധനുമാസത്തിലെ തിരുവാതിര , കുംഭമാസത്തിലെ ശിവരാത്രി എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ.
ദീർഘകാലം കൊച്ചി രാജാവിന്റെ കീഴിലായിരുന്ന ഈ ക്ഷേത്രം, ഇപ്പോൾ കൊച്ചിൻ ദേവസ്വം ബോർഡിന് കീഴിലാണ്.
കോട്ടയം ജില്ലയിൽ സ്ഥിതിചെയ്യുന്ന അതിപുരാതന ശിവക്ഷേത്രങ്ങളായ വൈക്കം , കടുത്തുരുത്തി , ഏറ്റുമാനൂർ എന്നിവിടങ്ങളിലെ ക്ഷേത്രങ്ങളുമായി ബന്ധപ്പെട്ടുകിടക്കുന്ന ഐതിഹ്യവുമായി സാദൃശ്യമുണ്ട് തൃപ്പല്ലാവൂർ, തൃപ്പാളൂർ, അയിലൂർ ക്ഷേത്രങ്ങളുടെ ഐതിഹ്യകഥയ്ക്കും.
അതനുസരിച്ച്, ഖരാസുരന് ഗായത്രിപ്പുഴയുടെ കരയിൽ നിന്ന് മൂന്ന് ശിവലിംഗങ്ങൾ കിട്ടുകയും, അവയിൽ രണ്ടെണ്ണം തന്റെ ഇരുകൈകളിലും ഒരെണ്ണം തന്റെ പല്ലുകൊണ്ട് കടിച്ചും പിടിച്ചുകൊണ്ട് യാത്ര തുടരുകയും ചെയ്തു.
അവയിൽ, വലതുകയ്യിലുണ്ടായിരുന്ന ശിവലിംഗം തൃപ്പാളൂരും ഇടതുകയ്യിലുണ്ടായിരുന്ന ശിവലിംഗം അയിലൂരും പല്ലുകൊണ്ടുള്ള ശിവലിംഗം തൃപ്പല്ലാവൂരും പ്രതിഷ്ഠിച്ചു എന്നാണ് കഥ.
മൂന്നിടത്തും ഒരേ ദിവസം ദർശനം നടത്തുന്നത് പുണ്യകരമായി കണക്കാക്കപ്പെടുന്നു.
അയിരൂർ - ചെറുകോൽപ്പുഴ ഹിന്ദുമത പരിഷത്ത് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പത്തനംതിട്ട ജില്ലയിലെ കോഴഞ്ചേരിക്കടുത്തുള്ള ചെറുകോൽപ്പുഴയിൽ പമ്പാ നദീതീരത്തു് 1912-മുതൽ എല്ലാ വർഷവും ഫെബ്രുവരിയിൽ ക്രമമായി നടന്നുവരുന്ന ഹിന്ദുമത കൺവെൻഷൻ ആണു് അയിരൂർ - ചെറുകോൽപ്പുഴ ഹിന്ദുമത പരിഷത്ത് എന്നു് അറിയപ്പെടുന്നതു്.
ചട്ടമ്പി സ്വാമിയുടെ അനുയായിയായ സ്വാമി തീർത്ഥപാദ പരമഹംസയാണു്  ഈ കൺവെൻഷനു് തുടക്കം കുറിച്ചതു്.
പുറത്തേക്കുള്ള കണ്ണികൾ ചെറുകോല്പ്പുഴ ഹിന്ദു മഹാ പരിഷത്ത് വെബ്‌സൈറ്റ് ഹിന്ദു വാർത്ത Archived 2008-10-15 at the Wayback Machine .
എരുമക്കാരി ഇംഗ്ലീഷ് വിലാസം https://ml.wikipedia.org/wiki/Erumakkari ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തൃശൂർ-എറണാകുളം ഭാഗങ്ങളിൽ നിലവിലിരുന്ന ഒരു ഔഷധനെൽവിത്താണ് എരുമക്കാരി .
തെക്കൻ കേരളത്തിന്റെ തനതു ഇനമായ ഈയിനത്തിന് 120-130 ദിവസമാണ് മൂപ്പ്.
വിരിപ്പുസമയത്ത് കരപ്രദേശങ്ങളിൽ കൃഷിചെയ്തിരുന്ന ഈയിനം നെല്ലിന്റെ മണികൾക്ക് കറുത്ത നിറമാണ്.
തവിടോടെ പൊടിച്ച് ഉപയോഗിക്കാവുന്ന ഈയിനം മരുന്നായും ഉപയോഗിക്കാം.
കഫത്തിന്റെ ചികിത്സക്കാണ് ഇത് സാധാരണ ഉപയോഗിച്ചിരുന്നത്.
എരുമക്കുളം ഇംഗ്ലീഷ് വിലാസം https://ml.wikipedia.org/wiki/Erumakkulam
കാസർഗോഡ് ജില്ലയിലെ കോടോം ബേളൂർ ഗ്രാമപഞ്ചായത്തിൽ ഉൾപ്പെട്ട ചെറിയ ഒരു പ്രദേശമാണ് എരുമക്കുളം .
ഒടയഞ്ചാലിനും കോടോത്തിനും ഇടയിലായി സ്ഥിതി ചെയ്യുന്നു.
നിറയെ പാറ നിറഞ്ഞ  സ്ഥലങ്ങളും അവയ്ക്കിടയിൽ കൃഷിക്ക് അനുയോജ്യമായ മണ്ണും ആണ് ഭൂപ്രകൃതി.
ധാരാളമായി ജലം ലഭിക്കുന്ന ഈ പ്രദേശത്തെ ജനങ്ങൾ പ്രധാനമായും കൃഷിയെ ആശ്രയിക്കുന്നു.
തെങ്ങ് , കവുങ്ങ് , കുരുമുളക് , കശുവണ്ടി തുടങ്ങിയ നാണ്യവിളകളോടൊപ്പം വാഴ , നെല്ല് തുടങ്ങിയവയും കൃഷി ചെയ്യപ്പെടുന്നു.
ആൾക്കാർ
ഹിന്ദു , ക്രിസ്ത്യൻ മത വിഭാഗങ്ങളിൽ ഉൾപ്പെടുന്ന വളരെ കുറച്ചു കുടുംബങ്ങളാണ് പരമ്പരാഗതമായി ഈ പ്രദേശത്തു അധിവസിക്കുന്നത്.
ഇതിൽ കൂടുതലായി ഉള്ളവർ കുശവ , തീയ്യർ , മണിയാണി , വാണിയ , ശാലിയ , മാവില ജാതികളിൽ ഉൾപ്പെടുന്ന ആളുകളാണ്.
നാമമാത്രമായി ക്രിസ്ത്യാനികളും ഉണ്ട് ഇവിടെ.
ഈ സ്ഥലത്തിനു എരുമക്കുളം എന്ന് പേര് വന്നിരിക്കുന്നത്, ഈ പ്രദേശത്തിന്റെ ഹൃദയ ഭാഗത്തായി സ്ഥിതിചെയ്യുന്ന വലിയൊരു കുളത്തിൽ നിന്നാണ്.
പണ്ട് ഇതൊരു കുളമായി രൂപപ്പെടുന്നതിനു മുമ്പ് ധാരാളമായി എരുമകൾ വേനലിൽ നിന്ന് ആശ്വാസത്തിനായി ഈ വെള്ളക്കെട്ടിനെ ഉപയോഗിച്ചതാണ് ഈ പേരിനു പിന്നിലെ കഥ.
കുളത്തിനു സമീപത്തായി കുത്തനെയുള്ള പാറക്കെട്ടുകൾക്കു മേലെ വൃത്താകൃതിയിൽ പോത്തനടുക്കം കാവ് സ്ഥിതിചെയ്യുന്നു.
എല്ലാ വർഷവും തുലാമാസം സംക്രമത്തിനു ഇവിടെ ഗുളികൻ , ചാമുണ്ഡി തെയ്യക്കോലങ്ങൾ കെട്ടിയാടുന്നു.
കോപ്പാളൻ വിഭാഗത്തിൽ പെടുന്ന ആളുകളാണ് കോലധാരികൾ.
ഇവിടെ നിന്നും പെരിയ വഴിയും ഒടയാഞ്ചാൽ വഴിയും കാഞ്ഞങ്ങാട് ഭാഗത്തേക്കും കുണ്ടംകുഴി - പൊയിനാച്ചി വഴി കാസർഗോഡേക്കും ബസ്‌ യാത്രാ സൗകര്യമുണ്ട്.
കൂടുതലായി ചൂട് അനുഭവപ്പെടാത്ത മേഖലയാണിത്.
പൊതുവേ വികസനം നാമമാത്രമായ  ഗ്രാമങ്ങളിൽ ഒന്നാണ് ഇത്.
വിദ്യാഭ്യാസത്തിനായി ഇവിടത്തുകാർ പ്രധാനമായും ആശ്രയിക്കുന്നത് കോടോത്ത് ഗവ.
ഹയ്യർസെക്കന്ററി സ്കൂളിനെ ആണ്.
സാമ്പത്തികപരമായി പൊതുവേ  പിന്നോക്കം നിൽക്കുന്നവരാന് ഇവിടത്തുകാർ.
വിദ്യാഭ്യാസ സ്ഥാപനങ്ങൾ ഗവണ്മെന്റ് ഹയ്യർസെക്കന്ററി സ്കൂൾ, കോടോം ഹോളി ഫാമിലി ഹൈസ്‌കൂൾ, രാജപുരം സെന്റ് പയസ് ടെൻ‌ത് കോളേജ്, രാജപുരം
ഗവൺമെൻറ് ITI എരുമക്കുളം
എരുമദേശീയത:ആത്മീയ ഫാസിസത്തിൻറെ വിമർശം(പുസ്തകം)
സാമൂഹ്യപ്രവർത്തകനും ഗ്രന്ഥകാരനുമായ കാഞ്ച ഐലയ്യ ഇന്ത്യൻ ദേശീയദിനപത്രങ്ങളിൽ പലപ്പോഴായി എഴുതിയ ലേഖനങ്ങളുടെ സമാഹാരമാണ് ഈ പുസ്തകം.
ഒൻപതുഭാഗങ്ങളിലായി നാൽപ്പത്തിരണ്ടു ലേഖനങ്ങൾ ഈ കൃതിയിലുണ്ട്.
ഈ ലേഖനങ്ങൾ ചേർത്ത് 2004-ൽ Buffalo Nationalism A critique of Spiritual Fascism എന്ന കൃതി പ്രസിദ്ധീകരിച്ചിരുന്നു .
ഡെക്കാൻ ക്രോണിക്കിളിൽ വന്ന ലേഖനങ്ങളിൽ നിന്നാണ് ഈ കൃതി രൂപപ്പെടുത്തിയെടുത്തിരിക്കുന്നത്.
ഈ കൃതി മലയാളത്തിലേയ്ക്ക് അജിത്കുമാർ.
എ.എസ്സ് പരിഭാഷപ്പെടുത്തി .
വർഗ്ഗീയ ആക്രമണങ്ങളെക്കുറിച്ച്
2.
സംസ്കൃതികൾ തമ്മിലുള്ള പോരാട്ടം
3.
സാമൂഹിക നീതിയെപ്പറ്റി
4.
ജാതിയെക്കുറിച്ച്
5.
മതസ്വാതന്ത്ര്യത്തെക്കുറിച്ച്
6.
തെരഞ്ഞെടുപ്പുരാഷ്ട്രീയത്തെക്കുറിച്ച്
7.
സംസ്ക്കാരത്തെക്കുറിച്ച്
8.
ആഗോളവത്കരണത്തെക്കുറിച്ച്
9.
വിദ്യാഭ്യാസത്തെക്കുറിച്ച് അവലംബം
എരുമനാക്ക് ഇംഗ്ലീഷ് വിലാസം https://ml.wikipedia.org/wiki/Ficus_hispida
മോറേസി സസ്യകുടുംബത്തിൽ ഉൾപ്പെടുന്ന, ഇന്ത്യയിലെ മിതശീതോഷ്ണ കാലാവസ്ഥയിൽ കാണപ്പെടുന്ന ഒരു ചെറിയ വൃക്ഷമാണ് കാട്ടത്തി.
എരുമനാക്ക്, പാറകം എന്നും വിളിക്കുന്നു.
കേരളത്തിൽ  സർവ്വസാധാരണമായി കണ്ടുവരുന്നു.
(ശാസ്ത്രീയനാമം: Ficus hispida).
കല്ലടരുകളിലും കിണറിൻ പടവുകളിലും ഇവ സർവ്വസാധാരണമായി തഴച്ചുവളരുന്നു.
Common name: Hairy Fig, devil fig, opposite leaves fig, rough leaved fig, സംസ്കൃതം : കാകോദുംബരിക काकोदुम्बरिका.
പൊള്ളയായ ശാഖകളോടു കൂടിയ ഈ മരത്തിൽ നിറയെ ചെറിയ അത്തിപ്പഴങ്ങൾ ഉണ്ടാവുന്നു.
കാക്കകളും മറ്റ് പക്ഷികളും ഇതു പാകമാകുമ്പോൾ യഥേഷ്ടം ഭക്ഷിക്കുന്നു.
പശുക്കൾക്ക് നല്ല ഇഷ്ടമുള്ള ഒരു ഇലയാണ്.
മദി ലക്ഷണം കാണിക്കാത്ത പശുക്കൾക്ക്  പ്രതിവിധിയായി കൊടുക്കുന്നത് കണ്ടിട്ടുണ്ട്.
പിന്നെ ഗർഭശേഷം മറുപിള്ള വീഴാൻ വേണ്ടിയും ഈ ഇല തീറ്റിയ്ക്കാറുണ്ട്.
പാറോത്ത് ( തേരകം ) 
എന്ന മരത്തിൻറെ ഇലകളുമായി ഇതിന് ഒരു വിദൂര സാമ്യം ഉള്ളതുകൊണ്ട് പലപ്പോഴും   ഇവ രണ്ടു ഒന്നാണെന്ന് തെറ്റിദ്ധരിക്കപ്പെടാറുണ്ട്.
താരതമ്യേന പരുക്കൻ ഇലകളുള്ള പാറോത്ത് പണ്ടുകാലങ്ങളിൽ ഫർണിച്ചർ ഉപകരണങ്ങൾ കഴുകി വൃത്തിയാക്കാൻ ഉപയോഗിച്ചിരുന്നു.
എന്നാൽ അതിനെ അപേക്ഷിച്ച് എരുമ നാക്കിന്റെ ഇലകൾക്ക് പരുപരുപ്പ് കുറവാണ്.
തെക്ക്-കിഴക്കൻ ഏഷ്യ, മലേഷ്യ, പപ്പുവ ന്യൂ ഗ്വിനിയ, ഓസ്‌ട്രേലിയ (ക്വീൻസ്‌ലാന്റ്, നോർത്തേൺ ടെറിട്ടറി, വെസ്റ്റേൺ ഓസ്‌ട്രേലിയ).
ഗുണം		:രൂക്ഷം, ഗുരു
ഫലം, പട്ട, വേര്.
ഇതും കാണുക വലിയ അത്തി ശീമയത്തി
ചിത്രശാല പാറയിടുക്കിൽ വളർന്ന എരുമനാക്ക് എരുമനാക്ക് കായ ഉൾഭാഗം എരുമനാക്ക് കായ ചെടിയിൽ എരുമനാക്കിന്റെ കായകൾ എരുമനാക്കിന്റെ ഇലകൾ അവലംബം ഔഷധ സസ്യങ്ങൾ-2 -ഡോ.
എസ്. നേശമണി, കേരള ഭാഷാ ഇൻസ്റ്റിറ്റ്യൂട്ട് പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.biotik.org/india/species/f/ficuhisp/ficuhisp_en.html Archived 2010-07-25 at the Wayback Machine .
ചിത്രങ്ങൾ വിക്കിസ്പീഷിസിൽ Ficus hispida എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ficus hispida എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എരിശ്ശേരി ഇംഗ്ലീഷ് വിലാസം https://ml.wikipedia.org/wiki/Erisery_(curry) എരിശ്ശേരി
കേരളത്തിൽ പ്രചാരമുള്ള ഒരു കറിയാണ്‌ എരിശേരി .
ചിലയിടങ്ങളിൽ എലിശ്ശേരി എന്നും പറയുന്നു.
സാധാരണയായി സദ്യകളിൽ വിളമ്പുന്ന ഒരു നല്ല കൂട്ടുകറി ആണ് എരിശേരി.
ഏത്തയ്ക്ക (നേന്ത്രക്കായ), ചേന , മത്തങ്ങ എവയിലേതെങ്കിലും ആണ് ഈ കറിയിലെ മുഖ്യ ഇനം.
നാളികേരം അരച്ചതാണ് ഇതിലെ പ്രധാന ചേരുവ.
ചേരുവകൾ ഏത്തയ്ക്ക - 2 തേങ്ങ - 2കപ്പ് വെളുത്തുള്ളി - 5 അല്ലി മുളകുപൊടി - 2 ടീസ്പൂൺ മഞ്ഞൾപ്പൊടി - 2 ടീസ്പൂൺ കുരുമുളകുപൊടി ‌- 1/4 ടീസ്പൂൺ ചുവന്ന മുളക് - 2 കടുക് - 1/2 ടീസ്പൂൺ ജീരകം - 1/2 ടീസ്പൂൺ കറിവേപ്പില - പാകത്തിന് ഉപ്പ് - പാകത്തിന് വെളിച്ചെണ്ണ - 2 ടീസ്പൂൺ പാകം ചെയ്യുന്ന വിധം മത്തങ്ങാ വൻപയർ എരിശ്ശേരി
കഷണങ്ങളാക്കിയ പ്രധാന കഷണം അല്പം മഞ്ഞൾപ്പൊടി ചേർത്ത് വേവിക്കുക.
തേങ്ങ മുളകുപൊടി, മഞ്ഞൾപ്പൊടി, വെളുത്തുള്ളി, ജീരകം, കുരുമുളകുപൊടി എന്നിവ ചേർത്ത് നന്നായി അരയ്ക്കുക.
അരച്ച മിശ്രിതവും ഉപ്പും കറിവേപ്പിലയും വേവിച്ചു വച്ചിരിക്കുന്ന ചേരുവയിലേക്കിട്ട് നന്നായി ഇളക്കുക.
വെളിച്ചെണ്ണയിൽ കടുക് , തേങ്ങ എന്നിവ വറുത്ത് ചുവന്ന മുളകും ചേർത്ത് കറിയിലേക്കൊഴിക്കുക.
(കുറിപ്പ്: വെള്ളം കൂടിപ്പോകാതെ ശ്രദ്ധിക്കണം).
എരുതുകളി ഇംഗ്ലീഷ് വിലാസം https://ml.wikipedia.org/wiki/Eruthukali എരുതുകളി
കാസറഗോ‍‍ഡ് , കണ്ണൂർ ജില്ലകളിലെ മലയോരപ്രദേശങ്ങളിൽ വസിക്കുന്ന മാവിലൻ സമുദായാംഗങ്ങൾക്കിടയിലുള്ള ഒരു കലാരൂപമാണ് എരുതുകളി .
തുലാ മാസം പത്തിന് മാവിലർ  തങ്ങളുടെ ഗ്രാമപ്രവിശ്യയിൽ നടത്തുന്ന ഒരു വിനോദ കലാരൂപമാണിത്. 'എരുത്'  എന്ന വാക്കിന്റെ അർത്ഥം വലിയ കാള എന്നാണ്.
മുളങ്കമ്പുകളും വൈക്കോലും തുണിയും മരത്തലയും കൊണ്ട് നിർമ്മിക്കുന്ന എടുപ്പുകാളയാണ് എരുതുകളിയിലെ പ്രധാന കഥാപാത്രം.
കാളയേയും വഹിച്ച് താളനിഷ്ഠയോടെ ആടിപ്പാടി മാവിലർ വീടുകൾ തോറും കയറി ഇറങ്ങും.
വാദ്യങ്ങളായി ചെണ്ടയും ചിപ്പിലയും ഉപയോഗിക്കും.
വാദ്യത്തിനനുസരിച്ച് പാട്ടും നൃത്തവും ഉണ്ട്.
കാർഷികവൃത്തിക്ക് ആരംഭം കുറിച്ചു കൊണ്ടുള്ള പാട്ടുകളാണ് ഇതിലുപയോഗിക്കുന്നത്.
കളിക്കാർക്കു  വീട്ടുകാർ സമ്മാനങ്ങളും നൽകും.
തുലാപ്പത്തിനു തുടങ്ങുന്ന കളി കുറേ ദിവസങ്ങളോളം നീണ്ടു നിൽക്കും.
കൊയ്ത്ത് ഉത്സവത്തിനു ശേഷം ജന്മികളുടെ വീടുകളിൽ കയറി ഇറങ്ങി ഭിക്ഷാംദേഹികളായി മാവിലർ നടത്തുന്ന അനുഷ്ഠാനരൂപമായാണിതു നടത്തുന്നത്.
നാട്ടുപ്രമാണിമാരും ജന്മിമാരും അക്കാലത്ത് സുബ്രഹ്മണ്യം കോവൊലിൽ പോയി, അവിടെനിന്നും ഉഴുവ് കാളകളെ കൊണ്ടുവന്നിരുന്നു.
ഈ ഉഴുവുകാളകൾക്ക് കണ്ണുതട്ടാതിരിക്കാനായി മാവിലനെ കാളയാക്കി വാദ്യഘോഷങ്ങളോടെ കൊണ്ടുവരുന്നതിൽ നിന്നാണ് ഈ അനുഷ്ഠാനം രൂപം കൊണ്ടത്.
തുലാം പത്തിന് കാളകൾക്ക് മാലയും ആടയാഭരണങ്ങളും ചാർത്തി ഭിക്ഷാധാന്യങ്ങളും പണവും സ്വീകരിക്കുന്ന ചടങ്ങായിതു മാറി.
ഏഴോളം മാവിലർ ഇതുമായി ബന്ധപ്പെട്ട് കളിയിൽ ഉണ്ടായിരിക്കണം.
ചൂരൽ, പ്രത്യേകതരം തുണി എന്നിവ ചേർത്താണ് കാളയുടെ രൂപം ഉണ്ടാക്കുന്നത്.
ചെണ്ടമേളത്തിനോടൊപ്പം നൃത്തവും ചെയ്യും, കാളരൂപത്തിന്റെ നൃത്തചുവടുകൾക്ക് അനുസൃതമായി പ്രത്യേകതരം പൊലിച്ചുപ്പാട്ടുണ്ട് എരുതുകളിക്ക്.
മേലാളന്മാരെ സ്തുതിച്ചുകൊണ്ടുള്ള പാട്ടുകളാണ് ഭൂരിപക്ഷവും.
എരിയക്കോളോൺ ബൈഅപ്പെൻഡിക്കുലേറ്റം ഇംഗ്ലീഷ് വിലാസം https://ml.wikipedia.org/wiki/Eriocaulon_biappendiculatum
കേരളത്തിൽ പശ്ചിമഘട്ടത്തിലെ മൂന്നാർ-സൈലന്റ്‌വാലി, പാച്ചക്കാട് പ്രദേശത്തുനിന്നും കണ്ടെത്തിയ പുതിയ ഒരിനം ചൂത്‌ സസ്യമാണ് എരിയക്കോളോൺ ബൈഅപ്പെൻഡിക്കുലേറ്റം ( ശാസ്ത്രീയനാമം : Eriocaulon biappendiculatum ) .
ദേവഗിരി സെന്റ് ജോസഫ്‌സ് കോളേജിലെ അസി.
പ്രൊഫസർ മനുദേവ്, പീച്ചി കേരള ഫോറസ്റ്റ് റിസർച്ച് ഇൻസ്റ്റിറ്റിയൂട്ടിലെ റോബി, കാലിക്കറ്റ് സർവകലാശാല ബോട്ടണി വിഭാഗത്തിലെ പ്രൊഫ. സന്തോഷ് നമ്പി എന്നിവരാണ് ഈ സസ്യത്തെ കണ്ടെത്തിയത്.
വെള്ളം കൂടുതലുള്ള സ്ഥലങ്ങളിലാണ് ഇവ വളരുന്നത്.
രണ്ട് മില്ലി മീറ്റർമാത്രം വലിപ്പമുള്ള പൂക്കൾ കുലയായായി വളരുന്നു.
വിത്തിനു മഞ്ഞനിറവും കേസരത്തിനു കറുപ്പു നിറവുമാണ്.
ആൺപൂവും പെൺപൂവും പ്രത്യേകമായി കാണപ്പെടുന്നു.
എരിയക്കോളോൺ വണ്ടാനമെൻസിസ് ഇംഗ്ലീഷ് വിലാസം https://ml.wikipedia.org/wiki/Eriocaulon_vandaanamensis
കേരളത്തിൽ ആലപ്പുഴ ജില്ലയിലെ വണ്ടാനംകാവിൽ നിന്നും കണ്ടെത്തിയ ഏകവർഷിയായ പുതിയ ഇനം ചൂത്‌ സസ്യമാണ് എരിയക്കോളോൺ വണ്ടാനമെൻസിസ് ( ശാസ്ത്രീയനാമം : Eriocaulon vandaanamensis ) .
മാല്യങ്കര എസ്.എൻ.എം. കോളേജ് ബോട്ടണി വിഭാഗം അസോസിയേറ്റ് പ്രൊഫസർ ഡോക്ടർ സി.എൻ.സുനിൽ, പയ്യന്നൂർ കോളേജ്‌ ബോട്ടണി വിഭാഗം അസി.
പ്രൊഫസർ ഡോ. എം.കെ.രതീഷ് നാരായണൻ എന്നിവരുടെ നേതൃത്വത്തിലുള്ള സംഘമാണ് ഈ പുതിയ സസ്യത്തെ കണ്ടെത്തിയത്.
തവിട്ടുനിറത്തിലുള്ള സൂക്ഷ്മങ്ങളായ വിത്തിന്റെ പുറന്തോടിലുള്ള പ്രത്യേകതകൾ മൂലം സമാനമായ മറ്റ് സസ്യങ്ങളിൽനിന്നും ഇവ വ്യത്യസ്തമാകുന്നു.
വണ്ടാനംകാവിൽ മൺസൂൺ കാലത്താണ് ചെടിയെ കാണാൻകഴിയുന്നത്.
എരുത്തേമ്പതി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Eruthenpathy_Gramapanchayath എരുത്തേമ്പതി എരുത്തേമ്പതി 10°44′N 76°52′E ﻿ / ﻿ 10.73°N 76.87°E ﻿ / 10.73; 76.87 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് പി.രാജൻ വൈസ് പ്രസിഡന്റ് സെക്രട്ടറി വിസ്തീർണ്ണം 36.93 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 16684 ജനസാന്ദ്രത 452/ ച.
പാലക്കാട്  ജില്ലയിലെ ചിറ്റൂർ താലൂക്കിൽ ചിറ്റൂർ ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ എരുത്തേമ്പതി ഗ്രാമപഞ്ചായത്ത് .
എരുത്തേമ്പതി, കോഴിപ്പതി എന്നീ വില്ലേജുകളിലായി വ്യാപിച്ചുകിടക്കുന്ന ഈ പഞ്ചായത്തിന്റെ വിസ്തൃതി 36.93 ചതുരശ്രകിലോമീറ്ററാണ്.
ഈ പഞ്ചായത്തിന്റെ അതിരുകൾ വടക്കുഭാഗത്ത് വടകരപ്പതി പഞ്ചായത്തും, തെക്കുഭാഗത്ത് കൊഴിഞ്ഞാമ്പാറ പഞ്ചായത്തും, കിഴക്കുഭാഗത്ത് തമിഴ്‌നാട് പൊള്ളാച്ചി താലൂക്കും, പടിഞ്ഞാറുഭാഗത്ത് കൊഴിഞ്ഞാമ്പാറ പഞ്ചായത്തുമാണ്.
പശ്ചിമഘട്ടത്തിലെ നീലഗിരി മലയ്ക്കും ആനമലയ്ക്കും മധ്യേ പാലക്കാട് ചുരത്തിൽ സമുദ്രനിരപ്പിൽ നിന്നും ഏകദേശം 180 മീറ്റർ ഉയരത്തിൽ സ്ഥിതി ചെയ്യുന്ന ഒരു പ്രദേശമാണ് എരുത്തേമ്പതി പഞ്ചായത്ത്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ എരുത്തേമ്പതി ഗ്രാമപഞ്ചായത്ത് Archived 2019-12-26 at the Wayback Machine .
എരുമക്കള്ളി ഇംഗ്ലീഷ് വിലാസം https://ml.wikipedia.org/wiki/Erumakkalli
Argemone mexicana
ഇന്ത്യയിൽ പല സ്ഥലങ്ങളിലും കാണപ്പെടുന്ന ഒരു സസ്യമാണ്‌ എരുമക്കള്ളി (ശാസ്ത്രീയനാമം:Argemone mexicana) മെക്സിക്കോ ആണ്‌ ഈ സസ്യത്തിന്റെ സ്വദേശമെങ്കിലും അമേരിക്കൻ ഐക്യനാടുകൾ , എത്യോപ്യ എന്നിവിടങ്ങളിലും കണ്ടുവരുന്നു.
ഇതിന്റെ പാലിൽ വിഷാംശമുള്ള ആൽകലോയ്ഡുകൾ  കാണപ്പെടുന്നു.
(sanguinarine and dihydrosanguinarine) രൂപവിവരണം
60-90 സെന്റീമീറ്റർ വരെ ഉയരത്തിൽ വളരുന്ന മുള്ളുകളുള്ള സസ്യമാണിത്, മഞ്ഞ നിറത്തിലുള്ള വലിയ പുഷ്പങ്ങൾ ഉണ്ടാവുന്ന ഇതിന്റെ പാലിന്റെ നിറവും മഞ്ഞയാണ്‌ .
സമൂലം, കറ ഔഷധ ഗുണം
വിരേചനമാണ്.
വേദനസംഹാരിയാണ്.
കറയും കുറുവിൽ നിന്നെടുക്കുന്ന എണ്ണയും വ്രണങ്ങൾ കരിയാൻ നല്ലതാണ്.
കേരളത്തിലെ കാട്ടുപൂക്കൾ (ഭാഗം2) - മാത്യു താമരക്കാട്ട്, കേരള സാഹിത്യ അക്കാദമി ↑ http://www.flowersofindia.net/catalog/slides/Mexican%20Prickly%20Poppy.html ↑
ആമേട ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Ameda temple1 Main.jpg
ഏറണാകുളം ജില്ലയിൽ തൃപ്പൂണിത്തുറയിൽ നിന്നും എട്ട് കിലോമീറ്റർ തെക്കുമാറി നടക്കാവ് എന്ന സ്ഥലത്ത് നിന്നും ഏകദേശം ഒരു കിലോമീറ്റർ പടിഞ്ഞാറായി വേമ്പനാട്ടു കായലിന്റെ തീരത്ത് സ്ഥിതി ചെയ്യുന്ന ക്ഷേത്രമാണ് ആമേട ക്ഷേത്രം അഥവാ ആമേട  സപ്തമാതാ ക്ഷേത്രം.
ഈ ക്ഷേത്രത്തിൽ  സപ്തമാതൃക്കളെയാണ് പ്രധാന ശ്രീകോവിലിൽ പ്രതിഷ്ഠിച്ചിട്ടുള്ളത്.
ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വാരാഹി (പഞ്ചുരുളി), കൌമാരി, ചാമുണ്ഡി (കാളി) എന്നീ ഏഴു മാതാക്കളെയും ഗണപതി, വീരഭദ്രൻ എന്നിവരേയും പ്രതിഷ്ഠിച്ചിട്ടുണ്ട്.
ക്ഷേത്ര മതിൽക്കുള്ളിൽ പടിഞ്ഞാറ് നാഗരാജാവിനെയും കിഴക്ക് നാഗയക്ഷിയേയും വടക്ക് സാമൂതിരി രാജവംശത്തിൽപെട്ട വെട്ടത്ത് നാട്ടിലെ പരദേവതയായ വിഷ്ണുവിനെയും ഉപദേവന്മാരായി പ്രതിഷ്ഠിച്ചിട്ടുണ്ട് .
ആമേട ക്ഷേത്രസമുച്ചയം ഇല്ലവും ഇല്ല പറമ്പും ഉൾപെട്ട പത്ത് ഏക്കറോളം വരുന്നു.
പരശുരാമൻ കേരളക്കരയിലൂടെ യാത്ര ചെയുമ്പോൾ വേമ്പനാട്ടു കായലിന്റെ  തീരത്ത് ഇപ്പോഴത്തെ ആമേട എന്ന സ്ഥലത്ത് എത്തിച്ചേർന്നു.
സൂര്യാസ്തമന സമയത്ത് സന്ധ്യ വന്ദനത്തിന് ഇറങ്ങിയ സമയത്ത് കായലിൽ ഒരു ദിവ്യതേജസ്‌ കണ്ടു.
അദ്ദേഹം ആ ദിവ്യതേജസ്‌ എന്തെന്നറിയാൻ വേണ്ടി കായൽ മധ്യത്തിലേക്ക് ഇറങ്ങി നടന്നു.
ആമകളുടെ പുറത്ത് യാത്ര ചെയ്യുന്ന സപ്തമാതൃക്കളാണ് ആ ദിവ്യ തേജസ്സിന്റെ ഉറവിടം എന്ന് അദ്ദേഹത്തിൻറെ ദിവ്യദൃഷ്ടി കൊണ്ട് മനസ്സിലാക്കി.
പരശുരാമനു വേണ്ടി ജലം വഴി മാറിയതോടെ ആമകൾക്ക് പിന്നീട് സഞ്ചരിക്കാതായി നിന്ന് പോയി.
അങ്ങനെ ആമ നിന്നയിടം പിന്നീട് കാലക്രമേണ ആമേടയായി അറിയപെട്ടു.
ഇവിടെ മന്ത്ര ഉപദേശത്തോടെ പൂജാവിധികൾ ക്രമപെടുത്തി തലമുറകളായി ആരാധന നടത്തി പോരുന്നു.
പരശുരാമനാൽ കൊളുത്തപെട്ട ഒരു ദീപം ഇന്നും ക്ഷേത്രകോവിലിൽ അണയാതെ നിലനിൽക്കുന്നു എന്നാണ് വിശ്വാസം.
അതിലെ എണ്ണയാണ് സർവ്വ രോഗങ്ങൾക്കും പ്രതിവിധിയായി ഭക്തജനങ്ങൾക്ക് കൊടുക്കുന്ന വിളക്കിൽ എണ്ണ.
ബ്രാഹ്മി, വൈഷ്ണവി, മഹേശ്വരി, ഇന്ദ്രാണി, വാരാഹി, കൌമാരി, ചാമുണ്ഡി എന്നീ ദേവിമാരാണ്‌ സപ്തമാതൃക്കൾ.
ദേവി ആദിപരാശക്തിയുടെ വിഭിന്ന രൂപങ്ങളാണ് സപ്ത മാതൃക്കൾ.
സപ്തമാതൃക്കളോടൊപ്പം വീരഭദ്രനെയും ഗണപതിയേയും പ്രതിഷ്ടിച്ചിട്ടുള്ള ഒരു ക്ഷേത്രമാണ് ആമേട ക്ഷേത്രം.
മീനമാസത്തിലെ മകയിരം നക്ഷത്രത്തിൽ കൊടികയറി പൂരം വലിയവിളക്കും ഉത്രം ആറാട്ടുമായി നടത്തുന്നു.
ആയില്യം ദർശനം
പൊതുവേ ആയില്യം നക്ഷത്രം സർപ്പാരാധനയ്ക്ക് പ്രാധാന്യം ഉള്ളതും എന്നാൽ കന്നി, തുലാം, വ്യശ്ചികം, മീനം എന്നീ മാസങ്ങളിലെ ആയില്യത്തിന് സവിശേഷത കൂടുതലുണ്ട്.
പത്താമുദയവും നാഗപഞ്ചമിയും പ്രധാനപ്പെട്ട ദിവസങ്ങളാണ്.
കാർത്തിക പൂജ
എല്ലാ കാർത്തിക നാളിലും വിശേഷാൽ ദ്വാദശാക്ഷരീ പൂജയും പന്തീരായിരം പുഷ്പാഞ്ജലിയും പ്രധാന ശ്രീ കോവിലിൽ നടത്തുന്നു.
വൈഷ്ണവി പ്രധാനമായി കർക്കടക മാസത്തിൽ പന്ത്രണ്ട് ദിവസത്തെ ഭഗവതിസേവയും, ചാമുണ്ഡി പ്രധാനമായി മണ്ഡലമാസം മുഴുവൻ ഗുരുതിയും നാല്പത്തിയൊന്നാം ദിവസത്തിൽ പന്ത്രണ്ട് പാത്രത്തിൽ വലിയ ഗുരുതിയും നടത്തുന്നു.
നാഗദൈവങ്ങൾ ഇരിക്കുന്ന അമ്പലമാണിത്.
വൈഷ്ണവി- മഹാവിഷ്ണുവിന്റെ ശക്തിയാണ് വൈഷ്ണവി.
‌മഹാലക്ഷ്മി സ്വരൂപം.
ചണ്ടമുണ്ട, രക്തബീജ വധത്തിനായി ചണ്ഡികയുടെ പുരികക്കൊടിയിൽ നിന്നും അവതരിച്ച ഭഗവതി.
ആമിഷ്
ആമിഷ് ( / ˈ ɑː എം ɪ ʃ / / ˈ ɑː m ɪ ʃ / ; പെൻസിൽവാനിയ ഡച്ച്: Amisch , ജർമ്മൻ : Amische ) അന-ബാപ്ടിസ്റ്റ് ( ക്രിസ്തീയ സഭ)  എന്നറിയപ്പെടുന്ന ഒരു ക്രിസ്ത്യൻ സമൂഹത്തിലെ ഒരു വിഭാഗമാണ്‌ ആമിഷുകൾ Archived 2016-06-20 at the Wayback Machine .
അമേരിക്കൻ കുടിയേറ്റകാലത്ത് 1693 , യാക്കോബ്‌ അമ്മാൻ എന്ന സ്വിസ്‌ പാതിരിയുടെ നേതൃത്വത്തിൽ ആനബാപ്റ്റിസ്‌ വിഭാഗത്തിൽ നിന്ന്‌ വേർപിരിഞ്ഞ ഒരു ക്രൈസ്തവസമൂഹമാണ്‌ ആമിഷ്‌ എന്നറിയപ്പെടുന്നത്‌.
അമേരിക്കയിലേക്ക്‌ ഇവർ കുടിയേറിപ്പാർത്തത്‌ പതിനെട്ടാം നൂറ്റാണ്ടിന്റെ ആദ്യത്തിലാണ്‌.
വളരെ ലളിത ജീവിതം നയിക്കന്നവരാണ് ആ മിഷ് ജനത.
ആധുനിക ജീവിതത്തിലെ ടെക്നോളജി ഉപയോഗിക്കാതെ ജീവിക്കുന്നവരാണ്, ഇന്നും കുതിര വണ്ടിയാണ്  അവർ ഉപയോഗിക്കുന്നത്.
ഒരു ടെലിഫോൺ മാത്രമാണ് അവർ ഉപയോഗിക്കുന്നത്.
ആമോസ് ഗ്രുനെബോം ഇംഗ്ലീഷ് വിലാസം https://ml.wikipedia.org/wiki/Amos_Grunebaum
ഒരു അമേരിക്കൻ പ്രസവചികിത്സകനും ഗൈനക്കോളജിസ്റ്റുമാണ് ആമോസ് ഗ്രുനെബോം (ജനനം ജനുവരി 27, 1950) .
സുക്കർ സ്‌കൂൾ ഓഫ് മെഡിസിനിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറായും വെയിൽ കോർണെൽ മെഡിസിൻ മെഡിക്കൽ സ്‌കൂളിൽ പ്രൊഫസർ എമറിറ്റസ് ആയും മാതൃ-ഭ്രൂണ ചികിത്സയിലും ഉയർന്ന അപകടസാധ്യതയുള്ള ഗർഭധാരണത്തിലും വിദഗ്ധനായും അദ്ദേഹം സേവനമനുഷ്ഠിക്കുന്നു.
ഗർഭിണികൾക്കും ഗർഭം ധരിക്കാൻ ശ്രമിക്കുന്നവർക്കും വേണ്ടിയുള്ള ഒരു വെബ്‌സൈറ്റായ Babymed.com ന്റെ സ്ഥാപകൻ കൂടിയാണ് അദ്ദേഹം, 2000 മുതൽ ഈ സൈറ്റ് ഉയർന്നുവരുന്നു.
ഇസ്രായേലിലെ ഹൈഫയിൽ ജനിച്ച അദ്ദേഹം ജർമ്മനിയിലാണ് വളർന്നത്.
കൊളോൺ യൂണിവേഴ്സിറ്റി മെഡിക്കൽ സ്കൂളിൽ നിന്ന് 1975-ൽ എം.ഡി നേടി.
അദ്ദേഹത്തിന്റെ പോസ്റ്റ്-ഡോക്ടറൽ സ്ഥാനങ്ങളിൽ ജർമ്മനിയിലെ സിറ്റി ഹോസ്പിറ്റൽ ലെവർകുസനിൽ പാത്തോളജിയിൽ റെസിഡൻസിയും ജർമ്മനിയിലെ കൊളോണിലെ വെയേർട്ടൽ ഹോസ്പിറ്റലിലെ അനസ്തേഷ്യയിലെ റെസിഡൻസിയും ന്യൂയോർക്കിലെ ബ്രൂക്ലിനിലെ മൈമോനിഡെസ് മെഡിക്കൽ സെന്ററും ഉൾപ്പെടുന്നു.
പിന്നീട് ബ്രൂക്ലിനിലെ SUNY ഡൗൺസ്‌റ്റേറ്റ് മെഡിക്കൽ സെന്ററിൽ പ്രസവചികിത്സയിലും ഗൈനക്കോളജിയിലും റസിഡൻസിയും ഒടുവിൽ അതേ SUNY മെഡിക്കൽ സെന്ററിൽ നിന്ന് മാതൃ-ഭ്രൂണ വൈദ്യത്തിൽ ഫെലോഷിപ്പും നേടി.
ആമിർ ഖാൻ ഇംഗ്ലീഷ് വിലാസം https://ml.wikipedia.org/wiki/Aamir_Khan
ഇന്ത്യൻ ചലച്ചിത്രനടനും , ചലച്ചിത്രനിർമ്മാതാവുമാണ്‌ ആമിർ ഖാൻ .
( pronounced [ɑːmɪr xɑːn] ; (ഉർദു: عامر خان ‬ ), ( Devanāgarī : आमिर ख़ान), ജനനം: ആമിർ ഹുസൈൻ ഖാൻ ; മാർച്ച് 14 , 1965 ) .
പ്രേക്ഷകശ്രദ്ധ നേടിയ അനേകം ചിത്രങ്ങളിലൂടെ ഉർദു-ഹിന്ദി ചലച്ചിത്ര രംഗത്തെ ഒന്നാംകിട നടനാണെന്ന് ആമിർ തെളിയിച്ചിട്ടുണ്ട്.
താരേ സമീൻ പർ എന്നാ ചിത്രത്തിലുടെ തന്റെ സംവിധാനമികവും ആമിർ തെളിയിച്ചു .
കലാമുല്യമുള്ള ചലച്ചിത്രങ്ങൾ തിരഞ്ഞെടുക്കുന്നതിൽ പ്രസിദ്ധനാണ് ആമിർ.
അഭിനയിച്ച സിനിമകൾ വർഷം സിനിമ കഥാപാത്രം ആമിർ ഖാനെക്കുറിച്ച് കൂടുതൽ 1973 യാദോം കി ബാരാത്ത് രത്തൻ 1974 മദ്‌ഹോഷ് ബാലതാരം 1984 ഹോളി മധൻ ശർമ്മ 1988 കയാമത് സെ കയാമത് തക് രാജ് മികച്ച പുതുമുക നടനുള്ള ഫിലിംഫെയർ അവാർഡ് ലഭിച്ചു.
മികച്ച നടനുള്ള ഫിലിംഫെയർ അവാർഡിനു വേണ്ടി ‌‌നാമനിർദ്ദേശം ചെയ്യപ്പെട്ടു.
1989 രാക് ആമിർ ഹുസൈൻ മികച്ച നടനുള്ള ഫിലിംഫെയർ അവാർഡിനു വേണ്ടി ‌‌നാമനിർദ്ദേശം ചെയ്യപ്പെട്ടു.
ലവ് ലവ് ലവ് അമിത് 1990 അവ്വൽ നംബർ സണ്ണി തും മേരെ ഹൊ ശിവ ദിൽ രാജ മികച്ച നടനുള്ള ഫിലിംഫെയർ അവാർഡിനു വേണ്ടി ‌‌നാമനിർദ്ദേശം ചെയ്യപ്പെട്ടു.
ദീവാന മുജ് സെ നഹി അജയ് ശർമ്മ ജവാനി സിന്ദാബാദ് ശാഷി 1991 അഫ്‌സാന പ്യാര് ഹെ രാജ് ദില് ഹെ കി മാൻതാ നഹി രഘു ജെറ്റ്ലി മികച്ച നടനുള്ള ഫിലിംഫെയർ അവാർഡിനു വേണ്ടി ‌‌നാമനിർദ്ദേശം ചെയ്യപ്പെട്ടു.
ഇസി ക നാം സിന്ദഗി ചോട്ടു ദോലത് കി ജംഗ് രാജേഷ് ചൌധരി 1992 ജൊ ജീതാ വഹി സിക്കന്തർ സഞ്ജയ് ലാൽ ശർമ്മ മികച്ച നടനുള്ള ഫിലിംഫെയർ അവാർഡിനു വേണ്ടി ‌‌നാമനിർദ്ദേശം ചെയ്യപ്പെട്ടു.
1993 പരമ്പര രൺബീർ പ്രിത്വി സിംഗ് ഹം ഹെ രഹി പ്യാർ കെ രാഹുൽ മൽഹോത്ര മികച്ച നടനുള്ള ഫിലിംഫെയർ അവാര്ഡിനു വേണ്ടി നാമനിര്ദ്ദേശം ചെയ്യപ്പെട്ടു.
1994 അന്താസ് അപ്ന അപ്ന അമർ മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം ചെയ്യപ്പെട്ടു.
1995 ബാസി 1995 ഇൻസ്പെക്ടർ അമർ ദാംജീ ആതങ്ക് ഹി ആതങ്ക് റോഹൻ രംഗീല മുന്ന അകേലെ ഹം അകേലെ തും റോഹിത് മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം ചെയ്യപ്പെട്ടു.
1996 രാജ ഹിന്ദുസ്ഥാനി രാജ ഹിന്ദുസ്ഥാനി മികച്ച നടനുള്ള ഫിലിംഫെയർ അവാർഡ് ലഭിച്ചു 1997 ഇഷ്ക് രാജ 1998 ഗുലാം സിദ്ധാർഥ് മറാതെ മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം ചെയ്യപ്പെട്ടു.
1999 സർഫരോഷ് അജയ് സിങ് രാത്തോഡ് മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം ചെയ്യപ്പെട്ടു.
മൻ കരൺ ദേവ് സിംഗ് എർത്ത് 1947 ദിൽ നവാശ് ഓസ്കാർ അവാർഡിനു വേണ്ടിയുള്ള ഇന്ത്യൻ സിനിമകളുടെ ലിസ്റ്റിൽ പരിഗണിച്ചു.
2000 മേള കിഷൻ പ്യാരെ 2001 ലഗാൻ ഭുവൻ മികച്ച നടനുള്ള ഫിലിംഫെയർ അവാർഡ് ലഭിച്ചു ഓസ്കാർ അവാർഡിനു വേണ്ടിയുള്ള ഇന്ത്യൻ സിനിമകളുടെ ലിസ്റ്റിൽ പരിഗണിച്ചു.
ദിൽ ചാഹതാ ഹെ ആകാശ് മൽഹോത്ര മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം ചെയ്യപ്പെട്ടു.
2005 മംഗൾ പാണ്ടെ മംഗൾ പാണ്ടെ മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം ചെയ്യപ്പെട്ടു.
2006 രംഗ് ദേ ബസന്തി ദൽജീത് സിംഗ്(DJ) മികച്ച അഭിനയത്തിനുള്ള ഫിലിം ക്രിട്ടിക്സ് അവാർഡ് ലഭിച്ചു മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം  ചെയ്യപ്പെട്ടു.
ഓസ്കാർ അവാർഡിനു വേണ്ടിയുള്ള ഇന്ത്യൻ സിനിമകളുടെ ലിസ്റ്റിൽ പരിഗണിച്ചു.
ഫണാ റോഹൻ ക്വാധ്രി 2007 താരെ സമീൻ പർ രാം ശങ്കർ നികുംഭ് മികച്ച നടനുള്ള ഫിലിംഫെയർ അവാർഡിനു വേണ്ടി നാമനിർദ്ദേശം ചെയ്യപ്പെട്ടു.
2008 ഗജിനി സഞ്ജയ് സിൻഹാനിയ 2009 ത്രീ ഇഡിയറ്റ്സ് റാൻചോ/രൺചോർദാസ്  ശ്യാമൾദാസ്‌ ചാൻചട്/ഫംസുഖ് വാങ്ങ്ടൂ 2014 പി.കെ പീകെ 2016 ദംഗൽ മഹാവീർ സിംഗ് ഫോഗട്ട് 2018 തഗ്സ് ഓഫ് ഹിന്ദോസ്ഥാൻ ഫിറംഗി പിന്നണിഗായകൻ വർഷം ചലച്ചിത്രം ഗാനം 1998 ഗുലാം ആതി ക്യാ കണ്ടാല 2000 മേള ദേക്കോ 2000 സ്സമാന ആഗയ 2005 മംഗൾ പാണ്ടെ ഹോളി രേ 2006 ഫണ ചന്ദാ ചംകേ മേരെ ഹാത് മേം 2007 താരെ സ്സമീൻ പർ ബും ബും ബോലെ നിർമ്മാതാവ് വർഷം ചലചിത്രം സം‌വിധായകൻ 2001 ലഗാൻ അഷുതോഷ് ഗോവരിക്കർ മികച്ച സിനിമക്കുള്ള ഫിലിംഫെയർ അവാർഡ് ലഭിച്ചു 2007 താരെ സ്സമീൻ പർ അമീർ ഖാൻ മികച്ച സിനിമക്കുള്ള ഫിലിംഫെയർ അവാർഡ് ലഭിച്ചു 2008 ജാനെ തു യ ജാനെ ന അബ്ബാസ് തൈരെവാല കഥാകൃത്ത്/സം‌വിധായകൻ വർഷം ചലച്ചിത്രം കൂടുതൽ 1988 കയാമത് സെ കയാമത് തക് കഥാകൃത്ത് 1993 ഹം ഹെ രഹി പ്യാർ കെ തിരക്കഥാകൃത്ത് 2007 താരെ സ്സമീൻ പർ സം‌വിധായകൻ മികച്ച സം‌വിധായകനുള്ള ഫിലിംഫെയർ അവാർഡ് ലഭിച്ചു പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ആമിർ ഖാൻ Aamir Khan's Official Site അവലംബം Aamir Khan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ആമേൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Amen_(2013_film)
ലിജോ ജോസ് പെല്ലിശ്ശേരിയുടെ സംവിധാനത്തിൽ 2013-ൽ പുറത്തിറങ്ങിയ മാജിക്കൽ റിയലിസ്റിക് ഗണത്തിൽപ്പെട്ട മലയാളചലച്ചിത്രമാണ് ആമേൻ .
കുമരംകരി എന്ന കുട്ടനാടൻ സംഘല്പിക  ഗ്രാമത്തിനെയും അവിടുത്തെ ഗീവർഗീസ് പുണ്ണ്യളനെയും സെന്റ് ജോർജ്ജ് ബാന്റ് സംഘത്തെയും അടിസ്ഥാനമാക്കിയെടുത്ത ഈ ചിത്രത്തിൽ ഫഹദ് ഫാസിൽ , ഇന്ദ്രജിത്ത് , സ്വാതി റെഡ്ഡി , രചന നാരായണൻകുട്ടി എന്നിവർ അഭിനയിച്ചിരിക്കുന്നു.
തെലുഗു നടിയായ സ്വാതി റെഡ്ഡിയുടെ ആദ്യ മലയാളചിത്രം കൂടിയാണ് ആമേൻ.
ചിത്രം നിരൂപകരാലും പ്രേക്ഷകരാലും നല്ല രീതിയിൽ സ്വീകരിക്കപ്പെട്ടു.
കുമരംകരി എന്ന കുട്ടനാടൻ ഗ്രാമത്തെയും അവിടുത്തെ പുരാതന സിറിയൻ പള്ളിയെയും അടിസ്ഥാനമാക്കിയെടുത്ത ചിത്രമാണ് ആമേൻ.
"അടയാളങ്ങളും അത്ഭുതങ്ങളും കണ്ടെങ്കിൽ മാത്രമേ നിങ്ങൾ എന്നെ വിശ്വസിക്കുകയുള്ളൂ..."
എന്ന സുവിശേഷ വചനത്തിൽ നിന്നുമാണ് 'ആമേൻ' തുടങ്ങുന്നത്.
പള്ളിയിലെ കൊച്ചു കപ്യാരായ സോളമൻ നാട്ടിലെ പ്രമാണിയായ കോൺട്രാക്ടർ ഫിലിപ്പോസിന്റെ മകളായ ശോശന്നയുമായി പ്രണയത്തിലാണ്.
സോളമന്റെ അച്ഛൻ ആ നാട്ടിലെ ബാൻഡ് മാസ്റ്ററായിരുന്ന എസ്തപ്പാനാശാനാണ്.
ബോട്ടപകടത്തിൽ അച്ഛനെയും സഹോദരിമാരെയും നഷ്ടപ്പെട്ടയാളാണ് സോളമൻ.
സോളമൻ ഒരു പരാജയപ്പെട്ട ബാൻഡ് അംഗമാണ്.
കുമരംകരിയിൽ പുതുതായി എത്തുന്ന കൊച്ചച്ചനാണ് ഫാ.
വിൻസെന്റ് വട്ടോളി.
വട്ടോളിയച്ചൻ സോളമന്റെ പ്രണയത്തിന് എല്ലാ വിധ പിന്തുണയും നൽകുന്നു.
ശോശന്നയുടെ കല്യാണം കുടുംബക്കാർ ഉറപ്പിക്കുമ്പോൾ സോളമനും ശോശന്നയും വട്ടോളിയച്ചന്റെ സഹായത്തോടെ ഒളിച്ചോടാൻ ശ്രമിക്കുന്നു.
തുടർന്ന് ശ്രമം പരാജയപ്പെടുകയും തുടർന്ന് വരുന്ന ബാൻഡ് മത്സരത്തിൽ കുമരംകരിക്കാരുടെ ഗീവർഗ്ഗീസ് ബാൻഡ് സംഘം വിജയിക്കുകയാണെങ്കിൽ സോളമന് ശോശന്നയെ കെട്ടിച്ചുതരുമെന്ന് ഉറപ്പ് നൽകുന്നു.
ഇതിനിടയിൽ പള്ളിയിലെ പ്രധാന അച്ചനായ ഫാ.
അബ്രഹാം ഒറ്റപ്ലാക്കൻ പള്ളി പൊളിച്ച് പുതിയത് പണിയാൻ തീരുമാനിക്കുന്നു.
തുടർന്ന് നടക്കുന്ന സംഭവവികാസങ്ങൾ കഥയെ ശുഭാന്ത്യത്തിലെത്തിക്കുന്നു.
ഒടുവിൽ നാട്ടുകാർ ഫാ.
വിൻസെന്റ് വട്ടോളിയുടെ യഥാർത്ഥ വ്യക്തിത്വം തിരിച്ചറിയുന്നു.
അഭിനേതാക്കൾ ഫഹദ് ഫാസിൽ - സോളമൻ.
ഇന്ദ്രജിത്ത് സുകുമാരൻ - ഫാ.
സ്വാതി റെഡ്ഡി - ശോശന്ന.
രചന നാരായണൻകുട്ടി - ക്ലാര.
നതാഷ സഹ്ഗാൾ - മിഷേൽ.
ജോയ് മാത്യു - ഫാ.
അബ്രഹാം ഒറ്റപ്ലാക്കൻ.
നന്ദു - കോൺട്രാക്ടർ ഫിലിപ്പോസ്.
കലാഭവൻ മണി - ലൂയി പാപ്പൻ.
സാന്ദ്ര തോമസ് - മറിയാമ്മ.
മകരന്ദ് ദേശ്പാണ്ഡേ - ഷെവലിയാർ പോത്തച്ചൻ.
ശശി കലിംഗ - ചാച്ചപ്പൻ.
സുനിൽ സുഖദ - കപ്യാർ കൊച്ചൗസേപ്പ്.
അനിൽ മുരളി - ഡേവിസ്.
ജയശങ്കർ കാരിമുറ്റം - വിഷക്കോൽ പാപ്പി.
രാജേഷ് ഹെബ്ബാർ - എസ്തപ്പാനാശാൻ.
ചെമ്പൻ വിനോദ് ജോസ്‌ - പൈലി.
കൈനഗിരി തങ്കരാജ് - ചാലി പാപ്പൻ.
സുധീർ കരമന - മത്തായിച്ചൻ.
സുധി കോപ്പ - ക്ലാരയുടെ കാമുകൻ.
ചാലി പാലാ - മാത്യൂസ്.
കുളപ്പുള്ളി ലീല - തെറുത.